היכל התהילה של כדורסל המכללות

היכל התהילה הלאומי של כדורסל המכללות (באנגלית: National Collegiate Basketball Hall of Fame) הוא היכל תהילה ומוזיאון הממוקם בעיר קנזס סיטי שבמיזורי, ארצות הברית. היכל זה הוא משלים להיכל התהילה של הכדורסל, ומונצחים בו אישים שתרמו באופן משמעותי לליגות כדורסל המכללות בארצות הברית.

ההיכל נחנך בשנת 2006, וב-17 בנובמבר נערך בו טקס ההנצחה הראשון. בטקס זה הוצגו 172 כדורסלני עבר, מאמנים ותורמים אחרים כחלק מהמחזור המייסד של היכל התהילה. אוסקר רוברטסון, ביל ראסל, דין סמית', ג'ון וודן, ומשפחתו של ג'יימס נייסמית' נבחרו לייצג את המחזור כולו בטקס ההנצחה.

מאז שנת 2007 נוספים להיכל מדי שנה בין שישה לעשרה חברים חדשים. עד מחזור 2020 (כולל), הוצגו בהיכל התהילה בסך הכול 156 כדורסלנים, 84 מאמנים, 33 "תורמים" ו-4 קבוצות.

ראו גם
 היכל התהילה של כדורסל הנשים

קישורים חיצוניים

הערות שוליים 

ארצות הברית: כדורסל
מיזורי: ספורט
כדורסל מכללות
קנזס סיטי